Iman (modeloa)

Zara Mohamed Abdulmajid, ezaguna Iman izen artistikoz (, ; Muqdisho, Somalia, ) modelo, aktore, ekintzaile eta enpresaburu somaliar-estatubatuarra da, 1970 eta 1980ko hamarkadetan lehendabiziko afrikar supermodelotako bat izan zena.Iman, Peter Hill Beard, David Bowie, I Am Iman (Universe Publishing, 2001), p. 15. Gianni Versace, Halston, Calvin Klein, Donna Karan eta Yves Saint Laurent diseinatzaileen musa izandakoa, lan filantropikoagatik ere ezaguna da. David Bowie rock musikari ingelesaren alarguna da, eta 1992an ezkondu ziren.
 Bizitza 
Zara Mohamed Abdulmajid Somaliako hiriburuan, Mogadiscion, jaio zen. Geroago, Iman izendatu zuten, aitonak hala eskatuta. Marianen eta Mohamed Abdulmajiden alaba da. Aita diplomatikoa eta Somaliako enbaxadore ohia zen Saudi Arabian, eta ama ginekologoa. Lau haurride ditu: Elias eta Feisal nebak, eta bi ahizpa txiki, Idil eta Nadia.Iman, Peter Hill Beard, David Bowie, I Am Iman, p. 17.

Aitona-amonekin bizi izan zen formakuntza urteetan. Lau urte zituela, Egiptoko barnetegi batera bidali zuten, eta bertan igaro zituen haurtzaro eta nerabezaro gehiena. Somaliako istilu politikoen ostean, aitak etxera eraman zuen familia bueltan. Berak halaxe eskatuta, ama eta neba-ahizpak Kenyara joan ziren gero, eta berabduago aita eta ahizpa gaztea batu zitzaizkien. Han, politika zientziak ikasi zituen Nairobiko Unibertsitatean denboraldi labur batez, 1975ean.

Iman musulmana da. Bost hizkuntza hitz egiten ditu erraztasunez: somaliera, arabiera, italiera, frantsesa eta ingelesa.

 Ibilbidea 

 Modelo 
1975ean Peter Beard estatubatuar argazkilariak ezagutu eta Estatu Batuetara joan zen. Bere lehen modelo lana Vogue aldizkarirako izan zen hurrengo urtean.Iman, Peter Hill Beard, David Bowie, I Am Iman, p. 11.

Bere lepo luze, altuera handi, figura lirain, hazpegi fin, kobre koloreko azal eta azentu exotikoarekin, Imanek bat-bateko arrakasta izan zuen modaren munduan, nahiz eta berak azpimarratzen duen bere itxura soila-edo somaliarra dela. Musa bihurtu zen diseinatzaile ospetsu askorentzat, Halston, Gianni Versace, Calvin Klein, Issey Miyake eta Donna Karan barne.. New York Times (2010-06-06) Yves Saint-Laurenten kutunetako bat zen, eta "amestutako emakume" gisa deskribatu zuen behin. Diseinatzaileak esan zuen: «Nire ametsetako emaztea Iman da... Perfekzioa. Haren aurpegia. Bere gorputza». Afrikako erreginetan inspiratutako goi-mailako joskintzako bildumarako modelo nagusia izan zen, eta ibilbideko unerik gogoangarrienetakoa.

Argazkilari ospetsu askorekin ere lan egin du, besteak beste, Helmut Newton, Richard Avedon, Irving Penn edo Annie Leibovitzekin.

 Antzezle 
Noizbehinkako aktore gisa, Martia izeneko pertsonaia aldakorra izan zen 1991ko Star Trek VI: The Undiscovered Country (euskaraz Star Trek VI: Herrialde Ezezaguna) filmean, eta Oscar saria irabazi zuen Out of Africa filmean parte hartu zuen, Robert Redford eta Meryl Streep aktoreekin batera. Michael Jacksonen «Remember the time» bideo musikalean ere agerpen berezia egin zuen 1992an.

Project Runway telerrealitate show-aren atal batean gonbidatu zuten, eta Daniel Vosovic parte-hartzailearen soineko bat jantzi zuen publizitateko argazki-saio batean. America's Next Top Model saioaren 5. zikloan, aholkulari lanetan jardun zuen, eta edertasunari buruzko datu batzuk erakutsi zizkien lehiakideei, etxeko produktuak erabilita. 2007ko abenduan Project Runway lanaren kanadar bertsioaren aurkezle jardun zuen.

2007ko maiatzean, IMAN Global Chic osagarri-bilduma merkaturatu zuen Home Shopping Network telebista-katean.. New York Times (2010-06-06) Gainera, IMAN Cosmetics, Skincare & Fragrances enpresako zuzendari exekutiboa da, emakume beltzentzako edertasun-produktuen lerro bat.

New Yorkeko 1/One Management modelo-agentziak eta Londresko Independent Models-ek kontratatu zuten. Gainera, Keep a Child Alive programaren bozeramaile hasi zen. Programa horrek botikak ematen zizkien Afrikan eta garapen bidean dauden gainerako herrialdeetan hiesa zuten haurrei eta familiei.

 Bizitza pribatua 
18 urterekin ezkondu zen lehen aldiz Hassanekin, Somaliako enpresari gazte eta Hilton hoteleko exekutibo batekin. Ezkontza urte batzuk geroago bukatu zen, Ameriketako Estatu Batuetara bizitzera joan zenean, modelo karrera egiteko. 

1977an, Spencer Haywood saskibaloi-jokalariarekin ezkondu zen. Bere alaba, Zulekha Haywood, hurrengo urtean jaio zen. Bikotea 1987ko otsailean dibortziatu zen.

1992ko apirilaren 24an, David Bowie musikari ingelesarekin ezkondu zen, Lausanako (Suitza) zeremonia pribatu batean. Ezkontza ekainaren 6an izan zen Florentzian, Italian. Alaba bat dute, Alexandria Zahra Jones (Lexi Jones), 2000ko abuztuaren 15ean jaioa.FIRST LOOK: The News in Brief, August 15, 2000. Ca.eonline.com (2000-08-15). Retrieved on 2012-05-09. Era berean, Duncan Jones Bowieren semearen amaordea da. Bi haurrek Bowieren legezko abizena dute. Iman eta familia Manhattanen eta Londresen bizi ziren nagusiki. Bowie 2016ko urtarrilaren 10ean hil zenean, alargun bihurtuz, berak zera idatzi zuen bere omenez: "Borroka benetakoa da, baina baita Jainkoa ere".

 Filmografia 
+ Lanak zineman eta telebistan Filma/Telesaila Urtea Pertsonaia The Human Factor 1979 Sarah Exposed 1983 Modeloa Miami Vice 1985 Dakotah The Cosby Show1985 Mrs. Montgomery Out of Africa 1985 Mariammo No Way Out 1987 Nina Surrender 1987 Hedy In the Heat of the Night 1988 Marie Babineaux 227 1990 Eartha Kitten House Party 2 1991 Sheila Landreaux Lies of the Twins 1991 Cat/Elie L.A. Story 1991 Cynthia Star Trek VI: The Undiscovered Country 1991 Martia The Linguini Incident 1991 Dali Guest Remember the Time 1992 Queen Heart of Darkness 1994 Emaztegaia Exit to Eden 1994 Nina Project Runway Canada 2007 Bere burua Project Runway Canada 2009 Bere burua The Fashion Show: Ultimate Collection 2010 Bere burua

 Erreferentziak 

 Kanpo estekak 

Kategoria:Somaliako aktoreak
Kategoria:Somaliako modeloak
Kategoria:Ameriketako Estatu Batuetako modeloak
Kategoria:David Bowie
Kategoria:Ameriketako Estatu Batuetako musulmanak
Kategoria:Pertsona mononimoak
Kategoria:Ameriketako Estatu Batuetako emakume aktoreak
Kategoria:Emakume ekintzaileak